Alifonso III d'Asturias dito O Magno, naixito arredol de 848 y muerto o 20 d'aviento de 910 en Zamora (Reino d'Asturias), estió un Rei d'Asturias en 866-910, que fue obligato a abdicar antis d'a suya muerte en os suyos fillos, anque conservó o títol reyal. Fillo d'Ordonyo I d'Asturias y d'a suya muller Nunya d'Asturias, perteneixeba a la dita Dinastía Astur-leyonesa, y casó con Ximena d'Asturias, fácil que filla de García Ennéguiz, rei d'o Reino de Pamplona. A Alifonso III se li gosa considerar como o zaguer rei d'Asturias a la vegata que como o primer rei de Leyón, en residir a mayor parti d'a suya vida en ista zaguera ciudat.